b'\n_START_ARTICLE_\nBobby Jones (golfaaja)\n_START_PARAGRAPH_\nRobert Tyre "Bobby" Jones Jr (17. maaliskuuta 1902 Atlanta, Georgia, Yhdysvallat \xe2\x80\x93 18. joulukuuta 1971) oli yhdysvaltalainen amat\xc3\xb6\xc3\xb6rigolfaaja. H\xc3\xa4n voitti 7 major-turnausta, nelj\xc3\xa4sti US Openin (1923, 1926, 1929 ja 1930) ja kolmesti British Openin (1926, 1927 ja 1930). Jones teki historiaa kaudella 1930 voittamalla molempien ammattilaisturnauksien lis\xc3\xa4ksi my\xc3\xb6s vastaavat amat\xc3\xb6\xc3\xb6riturnaukset. Saavutusta kutsuttiin golfin Grand Slamiksi, ennen kuin kaksi major-turnausta, The Masters Tournament ja PGA Championship syrj\xc3\xa4yttiv\xc3\xa4t amat\xc3\xb6\xc3\xb6riturnaukset. Kauden 1930 j\xc3\xa4lkeen Jones lopetti suoraan huipulta vain 28-vuotiaana._NEWLINE_Jonesilla diagnosoitiin selk\xc3\xa4ytimen rakkula vuonna 1948 ja h\xc3\xa4n viettikin loppuel\xc3\xa4m\xc3\xa4ns\xc3\xa4 py\xc3\xb6r\xc3\xa4tuolissa. Bobby Jones menehtyi synnyinkaupungissaan Atlantassa vuonna 1971, ja h\xc3\xa4net haudattiin Oakland Semeteryn hautausmaalle.'